armvectores/hy_wikipedia_2023 huggingface dataset:
Կարլ Լյովիթ

Կարլ Լյովիթ (գերմ.՝ Karl Löwith, հունվարի 9, 1897(1897-01-09)[…], Մյունխեն, Գերմանական կայսրություն - մայիսի 26, 1973(1973-05-26), Հայդելբերգ, Կարլսրուեի ադմինիստրատիվ օկրուգ, Բադեն-Վյուրթեմբերգ, Գերմանիայի Ֆեդերատիվ Հանրապետություն), գերմանացի փիլիսոփա։


== Կենսագրություն ==
Կարլ Լյովիթը ծնվել է բողոքականություն ընդունած հրեական ընտանիքում։ Նրա հայրը՝ Վիլհելմ Լյովիթը, ուսուցիչ էր և նկարիչ։
Կարլ Լյովիթը մասնակցում է Առաջին համաշխարհային պատերազմին՝ կռվելով իտալական ռազմաճակատում։ Նա, ծանր վիրավորվելով, հայտնվում է համակենտրոնացման ճամբարում՝ Ջենովայի մոտակայքում։ 1917 թվականին՝ ազատվելուց հետո, Ֆրայբուրգում ուսումնասիրում է փիլիսոփայություն և կենսաբանություն՝ Հուսերլի, Հայդեգերի և Հանս Շպեմանի ղեկավարությամբ։ Մյունխենում պաշտպանում է Նիցշեի փիլիսոփայությանը նվիրված դիպլոմային աշխատանք։ 1924 թվականից աշխատում է Մարբուրգում՝ Հայդեգերի ղեկավարությամբ, մտերմանում է Լեո Շտրաուսի և Հանս Գեորգ Գադամերի հետ։ Պաշտպանում է ֆենոմենոլոգիայի (փիլիսոփայություն) վերաբերյալ դիսերտացիա՝ դառնալով պրիվատ-դոցենտ։ Հայդեգերի հետ տարաձայնություններ է ունենում նացիզմի վերաբերյալ վերջինիս դիրքորոշման պատճառով, բանավեճ է մղում Կարլ Շմիդտի (որ հանդես էր գալիս Հուգո Ֆիալա կեղծանվամբ) քաղաքական փիլիսոփայության դեմ։ Ազգային պատկանելության պատճառով 1935 թվականից նրան այլևս թույլ չեն տալիս դասավանդել։ Մեկնում է Իտալիա, ապա 1936 թվականին՝ Ճապոնիա, իսկ 1941 թվականին՝ ԱՄՆ։ Հարթֆորդում (Կոնեկտիկուտ) վարում է աստվածաբանական սեմինար, 1949 թվականից աշխատում է Նյու Յորքի Սոցիալական հետազոտությունների նոր դպրոցում։ 1952 թվականին վերադար
ռնում է Գերմանիա և դասավանդում Հայդելբերգի համալսարանում մինչև թոշակի անցնելը՝ 1964 թվականը։


== Ստեղծագործություն ==
Փիլիսոփայական մարդաբանության, պատմության փիլիսոփայության և փիլիսոփայության պատմության վերաբերյալ աշխատությունների հեղինակ է (Դեկարտ, Սպինոզա, Ջամբատիստա Վիկո, Հեգել,  Կիերկեգոր, Մարքս, Յակոբ Բուրգհարդ, Նիցշե, Մաքս Վեբեր, Հայդեգեր, Կարլ Շմիտդ, Պոլ Վալերի), ինչպես նաև մշակույթի փիլիսոփայության վերաբերյալ աշխատությունների (ներառյալ ճապոնականը)։ Թողել է հուշեր, որոնք  հրատարակվել են 1986 թվականին։
Նրա ստեղծագործությունների 9-հատորանոց ժողովածուն հրատարակվել է 1981-1988 թվականների ընթացքում Շտուտգարտում։
Լյովիթի ստեղծագորությունների ամբողջական հավաքածուն ամփոփված է ավելի քան 300 երկերում։


== Երկերի ժողովածու ==
Sämtliche Schriften, 9 Bde. Hrsgg. von Klaus Stichweh, Marc B. de Launay, Bernd Lutz u. Henning Ritter, Stuttgart 1981—1988:
Bd. 1: Mensch und Menschwelt. Beiträge zur Anthropologie, 1981
Bd. 2: Weltgeschichte und Heilsgeschehen. Zur Kritik der Geschichtsphilosophie, 1983
Bd. 3: Wissen, Glaube und Skepsis. Zur Kritik von Religion und Theologie, 1985
Bd. 4: Von Hegel zu Nietzsche, 1988
Bd. 5: Hegel und die Aufhebung der Philosophie im 19. Jahrhundert — Max Weber, 1988
Bd. 6: Nietzsche, 1987
Bd. 7: Jacob Burckhardt, 1984
Bd. 8: Heidegger — Denker in dürftiger Zeit. Zur Stellung der Philosophie im 20. Jahrhundert, 1984
Bd. 9: Gott, Mensch und Welt — G.B.Vico und Paul Valéry, 1986


== Ծանոթագրություններ ==
Բուրխանովկա (գյուղ, Սնիգիրյովկայի շրջան)

Անվան այլ կիրառումների համար տե՛ս՝ Բուրխանովկա (այլ կիրառումներ)Բուրխանովկա (ուկրաիներեն՝ Бурханівка), գյուղ Ուկրաինայի Նիկոլաևի մարզի Սնիգիրյովկայի շրջանում։ Հիմնադրվել է 1862 թվականին։
2001 թվականի տվյալներով Բուրխանովկա գյուղում բնակվում էր 283 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օրթաքյոյ Ներքին (Լազիստանի գավառ)

Օրթաքյոյ Ներքին, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Էլբասանի շրջան

Էլբասանի շրջան (ալբ․՝ Rrethi i Elbasanit), շրջանի կարգավիճակ ունեցող վարչատարածքային միավոր Ալբանիայի Հանրապետությունում։ Գտնվում է երկրի կենտրոնում։ Հանդիսանում է Էլբասանի գավառի չորս շրջաններից մեկը։
Վարչական կենտրոնն Էլբասան քաղաքն է։ 2010 թվականի տվյալներով բնակչությունը կազմել է 224 689 մարդ։ Քաղաքն ու շրջակա ավանները կազմում են 1372 քառ.կմ տարածք։


== Աշխարհագրություն ==
Էլբասանի շրջանը գտնվում է Կենտրոնական Ալբանիայում՝ ծովափի ու լեռնային շրջանների միջև։ Արևմտյան հատվածում դաշտեր են, իսկ մնացած տարածքը լեռնոտ է։ Դեպի արևմուտք բարձրությունը ծովի մակարդակից իջնում է։ Շրջանի կենտրոնական հատվածում հոսում է Շկումբինի գետը, որը դուրս է գալիս նեղ լեռնանցքից ու հասնում Էլբասանի հարթություն՝ արևելքից արևմուտք։
Էլբասան քաղաքի շրջակայքում գտնվում է Մյուզեկեի դաշտավայրը, որի սահմանն է հանդիսանում Դևոլ գետը։ Հարթավայրը ձգվում է արևմուտքից հարավ-արևմուտք՝ հասնելով Ադրիատիկ ծով։ Գետը սահմանաբաժան է հանդիսանում որոշ շրջանների համար։
Շկումբինի գետից հյուսիս լանդշաֆտը փոխվում է։ Բլուրների շարքի միջին բարձրությունը հասնում է 1000 մետրի։ Ավելի բարձր են հարավ-արևմուտքում գտնվող լեռները՝ մինչև 1880 մ։ Դրանցից արևմուտք՝ Դևոլ գետի հովտում, կա արհեստական ջրամբար։ Հարավ-արևմուտքում գտնվում է ևս մեկը, որը ծառայում է էլեկտրաէներգիայի ձեռքբերման համար։ Դումրեյա գետի հովտում՝ Բելշ քաղաքին մոտ, կան մոտ 80 ջրային ավազաններ (ալբ․՝ Liqenet te Belshit)։ Էլբասան քաղաքից հարավ կան տաք ջրի աղբյուրներ, որոնք օգտագործում են առողջապահության նպատակներով։


== Տնտեսություն ==
1970-ական թվականներին Էլբասան քաղաքից մի քանի կիլոմետր արևմուտք կառուցվել էր «Կուսակցության պողպատ» մետալուրգիական կոմբինատը։ Մինչև կապիտալիստական հեղաշրջումը այնտեղ աշխատում էր 10 000 մարդ։ 1993 թվականին շրջանը ունեցել է երկրի ամենաբարձր գորշազրկության տոկոսը։
Բելշ քաղաքում գտնվում է Ալբանիայի ամենախոշոր նավթազտման գործարանը, իսկ Էլբասանում՝ ցեմենտի գործարան ու փայտամշակման կոմբինատ։
Բնակչությունը զբաղվում է գյուղատնտեսությամբ և սննդի արդյունաբերությամբ՝ գինիների, ձիթապտղի յուղի, ծխախոտի արտադրությամբ։


== Տրանսպորտ ==
Շկումբինի գետի հովտում անտիկ ժամանակներից անցել են տրանսպորտային ուղիներ։ Հռոմեական կայսրության շրջանում Էլբասան քաղաքը կոչվել է Սկամպա։ Այստեղով էր անցնում Էգնատիոսի ճանապարհը, իսկ այժմ՝ համաեվրոպական տրանսպորտային միջանցքի 8-րդ ուղին։ Հռոմեական ճանապարհի մնացորդները մինչ այժմ տեղ-տեղ պահպանվել են։ Էլբասան քաղաքի պատմության նոր էջ է բացվել Օսմանյան տիրապետության շրջանում, երբ թուրքերը այստեղ նոր ամրոց են կառուցել։
Էլբասանում է գտնվում Տիրանա-Դուրրես ճանապարհը՝ Շկումբինիի հովտին զուգահեռ։ Այստեղ է գտնվում նաև երկաթուղին։


== Պատկերասրահ ==

		
		
		


== Ծանոթագրություններ ==
(5651) Տրավերսա

(5651) Տրավերսա (անգլ.՝ Traversa), աստերոիդ աստերոիդների հիմնական գոտում։ Հայտնաբերվել է 1991 թվականի փետրվարի 14-ին Էրիկ Էլստի կողմից Վերին Պրովանսում։
Միջին հեռավորությունը Արեգակից կազմում է 3,14301 ա. մ., առավելագույնը մոտենում է 2,6484 ա. մ. հեռավորության վրա և հեռանում 3,6377 ա. մ.։ Արեգակի շուրջ մեկ ամբողջական պտույտ է կատարում 2035,25 երկրային օրվա ընթացքում, իր ուղեծրով շարժվելով միջինում 0,176883 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5651) Տրավերսա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Goosebumps (երգ)

«Goosebumps», Ամերիկացի ռեփեր Թրևիս Սքոթի երգն է։ Իր երկրորդ ստուդիական ալբոմի (Birds in the Trap Sing McKnight) երրորդ սինգլն է։ Ուղարկվել է ռադիոալիքներ՝ 2016թ. դեկտեմբերի 13-ին, «Grand Hustle Recordsand Epic Records»-ի կողմից  : Երգում լսվում է Թրևիսի, ինչպես նաև Ամերիկացի ռեփեր Քենդրիկ Լամարի ձայնը։


== Պատմություն ==
Billboard-ի հետ հարցազրույցի ժամանակ Թրևիսը պատմեց թե ինչպես է հանդիպել Քենդրիկին, ասելով.


== Տեսահոլովակ ==
Տեսահոլովակը թողարկվել է 2017թ. ապրիլի 3-ին «Apple Music»-ում։ Տեսահոլովակի ռեժիսորը BRTHR-ն է, ով նման տեսահոլովակ նաև նկարահանել է The Weeknd-ի «Party Monster» երգի համար ։


== Կոմերցիոն հաջողություն ==
2016թ. սեպտեմբերի 24-ին «Goosebumps»-ը իր դեբյուտն ունեցավ ամերիկյան Billboard Hot 100-ում՝ 92-րդ հորիզոնականում ։ Երգը այնուհետև մի քանի անգամ ևս հասել է հիթ շքերթի թոփ 100 և բարձրացել մինչև 32-րդ հորիզոնական, դառնալով Թրևիսի երրորդ թոփ 40 շարքի հիթը։ 2017թ. հունվարին երգը դարձել է Ոսկի (Gold)՝ ԱՄՆ-ում 500.000-ից ավել պատճեն վաճառելու առիթով։ 2017թ. մարտի 28-ին Թրևիսը հայտնեց, որ երգը դարձել է Պլատին (Platinum) :


== Կենդանի կատարում ==
2017թ. հունվարի 21-ին Թրևիսը երգը կատարեց «Jimmy Kimmel Live»-ում , իսկ 2017թ. ապրիլի 19-ին այն կատարեց «The Ellen Degeneres» հեռուստաշոուի ժամանակ։


== Ծանոթագրություններ ==
Անդրե Մանուկյան

Անդրե Մանուկյան (ապրիլի 9, 1957(1957-04-09), Լիոն), ֆրանսահայ ջազ երաժիշտ, գործիքավորող, կոմպոզիտոր, դերասան, դաշնակահար, Horn Staff ջազ բրենդի հիմանդիր և ղեկավար։


== Կենսագրություն ==
Անդրե Մանուկյանը ծնվել է 1957 թվականին Լիոն քաղաքում։ Հորական կողմը եղել է Իզմիրից, իսկ մորական կողմը՝ Ադաբազարից։ Ցեղասպանության ժամանակ հորական ընտանիքը տեղափոխվել է Զմյուռնա, և 1920 թվականին ծնվել է հայրը։ 1922 թվականի սեպտեմբերին Մուստաֆա Քեմալ Աթաթուրքի կազմակերպած ջարդերի ու քաղաքը հրկիզելու պատճառով նրանք ստիպված լքել են քաղաքը և մեկնել Հունաստանի Սալոնիկ քաղաքը, այնտեղից էլ Կարմիր Խաչի օգնությամբ՝ Ֆրանսիա։ Մորական պապը՝ Թեհլերյանը եղել է Ադաբազար քաղաքի քաղաքապետը։
Վեց տարեկանից նա դաշնամուր է նվագել։ Ավարտել է Բերկլիի (Բոստոն, Մասաչուսեթս) երաժշտության քոլեջը։ Ֆրանսիա վերադառնալուց հետո երաժշտության դասեր է տվել, ստեղծել է իր առաջին ջազ խումբը և երաժշտություններ է գրել։ Հետագայում՝ 1980 թվականին Գրենոբլում ստեղծեց Horn Staff ջազ խումբը։ Համագործակցել է Շառլ Ազնավուրի ու Ժիլբեր Բեկոյի հետ, աշխատել է նաև հայտնի ակորդեոնահար Ռիշար Գալյանոյի, Միշել Պետրուչիանիի ու ուրիշների հետ։ 2012 թվականին Անդրե Մանուկյանը եղել է Հայաստանում և մենահամերգով հանդես է եկել Արամ Խաչատրյան համերգասրահում։


== Ծանոթագրություններ ==
Ռոման Զաքյան

Ռոման Սեմյոնի Զաքյան (դեկտեմբերի 14, 1936(1936-12-14), Բաքու, Ադրբեջանական ԽՍՀ, ԽՍՀՄ), հայ լրագրող, ֆոտոլրագրող, ֆոտոթղթակից, լուսանկարիչ։ ԽՍՀՄ ժուռնալիստենրի միության անդամ (1960), Հայաստանի ժուռնալիստների միության անդամ։


== Կենսագրություն ==
Ռոման Զաքյանը ծնվել է 1936 թվականի դեկտեմբերի 14-ին Բաքվում։ 1955 թվականին ավարտել է Բաքվի թիվ 99 միջնակարգ դպրոցը։ 1955-1959 թվականներին սովորել է Ադրբեջանի Ս. Կիրովի անվան համալսարանի լրագրության բաժնում։ Ազատ ֆոտոթղթակից է։ 1962 թվականին ավարտել է Մոսկվայի ժուռնալիստի կենտրոնական տանն անցկացվող ֆոտոժուռնալիստիկայի համամիութենական երկամյա դասընթացը։ 1960-1965 թվականներին եղել է «Железнодорожник Азербайджана» թերթի ֆոտոթղթակից, 1965-1980 թվականներին՝ ադրբեջաներեն լույս տեսնող «Կոմունիստ» թերթի ֆոտոթղթակից, 1980-1990 թվականներին եղել է նույն թերթի իլյուստրացիայի բաժնի վարիչ։ 1970-1980 թվականներին եղել է Ադրբեջանի ժուռնալիստների միության ֆոտոբաժնի նախագահ։ 1990 թվականից եղել է «Ռեսպուբլիկա Արմենիա» թերթի իլյուստրացիայի բաժնի վարիչ։


== Անդամակցություն ==
ԽՍՀՄ ժուռնալիստների միության անդամ, 1960 թվականից
Հայաստանի ժուռնալիստների միության անդամ


== Պարգևներ ==
Աշխատանքային վետերան մեդալ, 1986
Մարշալ Բաղրամյան մեդալ, 1997


== Ֆոտոալբոմ ==
«Լեռնային ղարաբաղ»


== Ծանոթագրություններ ==
Ֆավարա

Ֆավարա  (իտալերեն՝ Favara), կոմունա Իտալիայում, Սիցիլիա մարզի Ագրիջենտո գավառում։
Բնակչությունը կազմում է 33 666 մարդ, բնակչության խտությունը կազմում է 381 մարդ/կմ²։ Զբաղեցնում է 81 կմ² մակերես տարածք։ Փոստային ինդեքսն է՝ 92026։ Հեռախոսային կոդը՝ (+39) 0922։


== Ժողովրդագրություն ==
Բնակչության աճը


== Արտաքին հղումներ ==
Բնակավայրի պաշտոնական կայք


== Ծանոթագրություններ ==
Տոլկուշա (Տոպոլևկայի վտակ)

Տոլկուշա  (ռուս.՝ Толкуша), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Տոպոլևկա գետի ձախ ափով՝ 4 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.

Ջրային օբյեկտի, պետական ջրային գրանցման կոդը - 13010100312115100003199
Հիդրոլոգիական ուսումնասիրությունների կոդը -  115100319
Ավազանի կոդը -  13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կամենկա (գյուղ, Թելմանովսկի շրջան)

Անվան այլ կիրառումների համար տե՛ս՝ ԿամենկաԿամենկա (ուկրաիներեն՝ Камянка), գյուղ Ուկրաինայի Դոնեցկի մարզի Թելմանովսկի շրջանում։ Հիմնադրվել է 1865 թվականին։
2001 թվականի տվյալներով Կամենկա գյուղում բնակվում էր 1 050 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պենիկի

Պենիկի (ռուս.՝ Пе́ники, IPA: [ˈpʲenʲɪkʲɪ]), գյուղ Ռուսաստանի Լենինգրադի մարզի Լոմոնոսովսկի շրջանի կազմում։


== Ժողովրդագրություն ==
Բնակչությունը 2010 թվականին գրանցված տվյալներով կազմում էր 1207 մարդ։


== Ծանոթագրություններ ==


== Արտաքին հղումներ ==
 Մեդիաֆայլեր Պենիկի թեմայով Վիքիպահեստում:
Ռուսաստանի ժամային գոտիները, worldtimezone.com կայքում (անգլ.)
Տաթև արքեպիսկոպոս Ղարիբյան

Տաթև (Հովհաննես) արքեպիսկոպոս Ղարիբյան  (1937, ապրիլի 15 - 2014, նոյեմբերի 26, Սան Պաուլո), Մայր Աթոռ Սուրբ Էջմիածնի երիցագույն միաբան, Բրազիլիայի հայոց թեմի առաջնորդ (1980-2013 թթ.)։


== Կենսագրություն ==
Տաթև արքեպիսկոպոս Ղարիբյանը նախնական կրթությունն ստացել է Հալեպի Վարդանանց վարժարանում՝ Հիսուսյան հայրերի մոտ։ 1952 թվականին ավարտելով ուսումը՝ շարունակել է զբաղվել ինքնակրթությամբ, սովորել է Երուսաղեմի ժառանգավորաց վարժարանում, որի ընծայարանն ավարտել է 1963 թվականին։ 1963 թվականի հուլիսի 21-ին ձեռամբ Երուսաղեմի Պատրիարք Տ. Եղիշե արքեպիսկոպոս Տերտերյանի ձեռնադրվել է կուսակրոն քահանա՝ համալրելով Երուսաղեմի Սրբոց Հակոբյանց միաբանության շարքերը։
1963-1966 թթ. վարել է Ժառանգավորաց վարժարանի և ընծայարանի փոխտեսչի պաշտոնը։ 1966 թվականին ստացել է մասնավոր վարդապետության աստիճան և Հարավային Ամերիկայի հայրապետական պատվիրակ Տ. Բաբկեն արքեպիսկոպոս Ազատյանի հրավերով մեկնել է Արգենտինա։ 1966-1980 թթ. ծառայել է Արգենտինայում որպես Կորդոբայի հայ համայնքի հոգևոր հովիվ։ 1975 թվականին ստացել է ծայրագույն վարդապետության աստիճան ձեռամբ Տ. Բաբկեն արքեպիսկոպոս Ապատյանի, 1980 թվականին ընտրվել է Բրազիլիայի հայոց թեմի առաջնորդ։ 1984 թվականի հոկտեմբերի 14-ին ձեռամբ Վազգեն Ա Ամենայն Հայոց Կաթողիկոսի ձեռնադրվել և օծվել է եպիսկոպոս։ 1993 թվականի հունվարին նրան շնորհվել է Արքության պատիվ։
Տաթև արքեպիսկոպոս Ղարիբյանի պաշտոնավարության ընթացքում ստեղծվել են բրազիլահայ գաղութի պաշտոնաթերթը, «Արևագալ» պատանիների երգչախումբը և եկեղեցու նոր դպրաց դասը, նորոգվել է եկեղեցին, կառուցվել «Սահակ-Մեսրոպ» վարժարանի նոր շենքը, որի հայերեն բաժնի տնօրինությունը վարել է մինչև իր պաշտոնավարության վերջը։


== Պարգևներ ==
Հայաստանյայց Առաքելական Սուրբ Եկեղեցու «Սուրբ Ներսես Շնորհալի» պատվո բարձր շքանշան, Գարեգին Բ Ամենայն Հայոց Կաթողիկոսի կողմից քահանայագործության հիսնամյա հոբելյանի առիթով, 2013 թ.
Սան Պաուլոյի համալսարանի պատվավոր դիպլոմ


== Ծանոթագրություններ ==
Շահեն Ստեփանյան

Շահեն Էդուարդի Ստեփանյան (մարտի 13, 1962, Հադրութ - հուլիսի 5, 1993, Ֆիզուլի), հայ ազատամարտիկ-հետախույզ։


== Կենսագրություն ==
1980-1982 թվականներին ծառայել է ԽՍՀՄ Զինված ուժերում։
1990-1993 թվականներին՝ հետախուզական ջոկատի հրամանատար։ Մասնակցել է Հադրութի, Ֆիզուլիի շրջանների ինքնապաշտպանական և ազատագրական մարտերին։ Խծաբերդի մարտերում խփել է հակառակորդի առաջին տանկը։
Հետմահու պարգևատրվել է Արցախի Հանրապետության «Մարտական խաչ» 2-րդ աստիճանի շքանշանով։ Թաղված է Հադրութում։
Դուստրը լրագրող, ՀՀ ՊՆ մամուլի նախկին խոսնակ մայոր Շուշան Ստեփանյանն է։
Սերգեյ Նարովչատով

Սերգեյ Սերգեևիչ Նարովչատով (ռուս.՝ Серге́й Серге́евич Наровча́тов, հոկտեմբերի 3, 1919(1919-10-03), Խվալինսկ, Սարատովի նահանգ, Խորհրդային Ռուսաստան - հուլիսի 22, 1981(1981-07-22), Կոկտեբել, Թեոդոսիայի քաղաքային խորհուրդ, Ղրիմի մարզ, Ուկրաինական ԽՍՀ, ԽՍՀՄ), ռուս խորհրդային գրող։ Սոցիալիստական աշխատանքի հերոս (1979 թ.)։ ԽՄԿԿ անդամ 1943 թվականից։


== Կենսագրություն ==
Ավարտել է Մոսկվայի փիլիսոփայության, գրականության ու պատմության և Մաքսիմ Գորկու անվան գրականության ինստիտուտները (երկուսն էլ՝ 1941 թվականին)։ Հայրենական մեծ պատերազմի մասնակից է։
Նարովչատովի «Խարույկ» (1948), «Ազատության զինվորներ» (1952), «Խստապահանջ ճանապարհորդը» (1963) ժողովածուներում գերիշխում է պատերազմի թեման։ Ավելի ուշ հրատարակված «Քառորդ դար» (1965), «Կեսօր» (1969), «Մարտական ջահելություն» (1975), «Ժամանակի ափերը» (1976), «Լայնարձակություն» (1979) ժողովածուներում, «Վասիլի Բուսլաև» (1967) պոեմում հնչում են հեղափոխական ու մարտական ավանդույթների մոտիվներ, ապրածի ու տեսածի հետ կապված փիլիսոփայական խորհրդածություններ։ Նարովչատովի քնարերգությունը հույժ քաղաքացիական է։ Նա ակտիվորեն հանդես է եկել նաև որպես գրաքննադատ։ «Լերմոնտովի լիրիկան» (1964), «Արտասովոր գրականագիտություն» (1970), «Մեծ բանաստեղծն ու քաղաքացին» (1970), Հովհաննես Թումանյանի մասին), «Ատլանտիդան կողքիդ է։ Քննադատություն, բանավեճ, խորհրդածություններ» (1972), «Մենք կյանք ենք մտնում» (1978) գրքերն արծարծում են դասական և սովետական պոեզիայի հարցեր։
Եղել է ԽՍՀՄ ԳՄ քարտուղար, ՌԽՖՍՀ ԳՄ Մոսկվայի բաժանմունքի առաջին քարտուղար (1971-1981 թթ.)։
Պարգևատրվել է Լենինի և այլ շքանշաններով։


== Ծանոթագրություններ ==
Դաբո (այլ կիրառումներ)

Դաբո, ազգանուն։ Հայտնի կրևողներն են՝ 

Լեոն Դաբո (1864-1960), ամերիկացի նկարիչ։
Մուհամադու Դաբո (ծնվել է 1986), ֆրանսիացի ֆուտբոլիստ։
Սքոթ Դաբո (1865-1928), ամերիկացի նկարիչ։
Ուսման Դաբո (ծնվել է 1977), ֆրանսիացի ֆուտբոլիստ։


== Տես նաև ==
Դաբոլա
Դաբոլիմ
Նորաշեն (Էրզրումի գավառ)

Անվան այլ կիրառումների համար տե՛ս՝ Նորաշեն (այլ կիրառումներ)Նորաշեն, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 16 կմ հյուսիս-արևմուտք, Խաչափայտ (Ծաղկավետ) լեռան մոտ։


== Աշխարհագրություն ==
Գյուղի մոտ կա գեղատեսիլ լիճ։


== Բնակչություն ==
1877-1878 թվականներին ուներ 45 տուն՝ 308 հայ բնակչով։


== Կրթություն ==
Գյուղում գործում էր հայկական վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Եվա Տերտերյան

Եվա Եփրեմի Տերտերյան (դեկտեմբերի 4, 1928(1928-12-04), Բելոգորսկ, Ղրիմի ինքնավար խորհրդային սոցիալիստական հանրապետություն, ՌԽՖՍՀ, ԽՍՀՄ), հայ ֆիզիոլոգ-ճառագայթակենսաբան։ Կենսաբանական գիտությունների դոկտոր (1989), պրոֆեսոր (1991):
Հակոբ Տերտերյանի քույրը։


== Կենսագրություն ==
Եվա Տերտերյանը ծնվել է 1928 թվականի դեկտեմբերի 4-ին, Բելոգորսկ (այժմ՝ Ուկրաինայի Ղրիմի մարզում) քաղաքում։ 1951 թվականին ավարտել է Երևանի անասնաբուծական-անասնաբուժական ինստիտուտը։ 1952 թվականից աշխատել է Երևանի անասնաբուծական-անասնաբուժական ինստիտուտի (2005 թվականից՝ Հայաստանի ազգային ագրարային համալսարանում) ֆիզոլոգիայի, 2003 թվականից՝ կենսաքիմիայի և ֆիզիոլոգիայի ամբիոններում։
Աշխատանքները վերաբերում են հավերի հետսաղմնային օնտոգենեզում և կենսաբանական ակտիվ նյութերի (միսկոմբինատի թափոնների՝ ճարպ, շլյամ, շրդանային հեղուկ) օգտագործման ժամանակ լիպիդների փոխանակության և մարսողական օրգանների ֆունկցիայի ուսումնասիրության խնդիրներին։ Հեղինակ է «Ռադիոկենսաբանություն» (2000) ուսումնական ձեռնարկի։


== Անդամակցություն ==
Ամերիկյան կենսագրական ինստիտուտի «2002 թվականի կին» (2002):
ՀՀ անասնաբուժական (կենդանաբուժության բժշկագիտության) ԳԱ անդամ (2004):


== Երկեր ==
Ռադիոկենսաբանություն։  Երևան։ ՀԳԱ, 2000, 144 էջ։
Липидный обмен у кур в постнатальном онтогенезе и при использовании биологически активных добавок : диссертация ... доктора биологических наук : 03.00.13 / Моск. с.-х. акад. им. К. А. Тимирязева. - Ереван, 1987. - 494 с. : ил. Физиология человека и животных OD 71 89-3/224.


== Ծանոթագրություններ ==
Ռոկայլ (Ֆաբերժեի ձու)

«Ռոկայլ» (ռուս.՝ Рокайль), ոսկերչական ձու, որը դարձավ Կելխի 7 զատկական ձվերից մեկը՝ պատրաստված Կարլ Ֆաբերժեի ընկերությունում ռուս արդյունաբերող Ալեքսանդր Կելխի համար։ Այն ստեղծվել է 1902 թվականին։ Ոսկերչական ձուն Ալեքսանդր Կելխը Զատկի տոնին նվիրել է կնոջը՝ Վարվառա Կելխին։
Այսօր «Ռոկայլ» ոսկերչական ձուն պատկանում է Արթուր և Դորոթի ՄակՖերինների հավաքածուին և ցուցադրվում է Հյուստոնի բնական գիտությունների թանգարանում (Հյուստոն, Տեխաս, ԱՄՆ)։


== Դիզայն ==
«Ռոկայլ» ոսկերչական ձուն պատված է թափանցիկ կանաչ էմալով՝ գիլիոշինային ֆոնով։ Դեկորատիվ կիրառական զարդաքանդակները պատում են ձվի մակերևույթը։ Դրանք ռոկոկո ոճով են պատրաստված և զարդարված են պլատինե ադամանդակուռ ծաղիկներով։ Արմավենիների զարդաքանդակները ստեղծվել են բազմագույն ոսկուց. սրանք նույնպես ադամանդներով են զարդարված։ Ոսկերչական ձուն տեղադրված է երեք ոսկյա ոտքերի վրա։ Ներսից երեսպատված է մետաքսով։


== Անակնկալ ==
«Ռոկայլ» ոսկերչական ձվի անակնկալը պատրաստված է սրտի տեսքով, որը բացելիս իրենից ներկայացնում է երեք մանրանկարով երեքնուկի տերև։ Այն նման է «Երեք մանրակերտով նարդոսավարդագույն ձվի» անակնկալին։ Այն կանգնում է երեք ոսկյա ոտքի վրա։ Անակնկալի ստեղծման համար օգտագորվել են՝ ոսկի, ադամանդ և սպիտակ էմալ։ Սրտիկի մի կողմում ադամանդներով գրված է «B.K.» (Վարվառա Կելխ), իսկ մյուս կողմում ստեղծման տարեթիվը՝ «1902»: Մանրանկարներն այսօր բացակայում են։


== Պատմություն ==
«Ռոկայլ» ոսկերչական ձուն պատրաստվել է Ֆաբերժեի ընկերությունում՝ 1902 թվականին։ Ալեքսանդր Կելխը ձուն կնոջը՝ Վարվառա Կելխին է նվիրել նույն թվականի Զատկի տոնին։
1905 թվականին Վարվառա Կելխը տեղափոխվում է Փարիզ՝ իր հետ տանելով բոլոր  ոսկերչական ձվերը։ 1920 թվականին նա վաճառում է Ֆաբերժեի ձվերի հավաքածուն։
1920 թվականին ձուն ձեռք է բերում Փարիզի «A La Vieile Russie» պատկերասրահը։ 1940-ական թվականներին այն հայտնվում է Նյու Յորքում։
1949-ից 1958 թվականներն ընկած ժամանակահատվածում Ջեք և Բել Լինքսիների սեփականությունն էր, որից հետո կրկին այն հայտնվում է «A La Vieile Russie» պատկերասրահում։
1962-ից 1997 թվականներին «Ռոկայլ» ոսկերչական ձուն գտնվել է ԱՄՆ-ում՝ մասնավոր հավաքածուի կազմում։
1995 թվականի հունիսին Լոնդոնում ձուն վաճառքի է հանվում, սակայն ոչ մեկը չի գնում։ 1997 թվականին այ վաճառում են Լինեթ Պրոլերին։
2012 թվականին այն գնում է Արթուր և Դորոթի ՄակՖերինների ֆոնդը։ Այսօր «Ռոկայլ» ոսկերչական ձուն ցուցադրվում է Հյուստոնի բնական գիտությունների թանգարան


== Տես նաև ==
Ֆաբերժեի ձվեր


== Ծանոթագրություններ ==


== Արտաքին հղումներ ==
LiveInternet
«Ռոկայլ» ոսկերչական ձու
Վիշապագլուխ ողկույզային

Վիշապագլուխ ողկույզային (լատ.՝ Dracocephalum botryoides), շրթնազգիների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։


== Նկարագրություն ==
5-15 սմ բարձրությամբ, ստորին մասում փայտացած ցողուններով, բազմամյա, գեղազարդային  բույս է։ Տերևները փետրաձև բաժանված են։ Ծաղկաբույլը խիտ է, համարյա գլխիկանանման։ Բաժակը երկշուրթ է, իսկ վերին շուրթի միջին բլթակը` եզրային նշտարաձև բլթակներից 2-3 անգամ լայն։ Պսակը բաց մանուշակագույն է։ Փոշանոթները մերկ են։ Պտուղը կազմված է 4 մասերից` էրեմներից, որոնք մերկ են։


== Տարածվածություն ==
Հայաստանում հանդիպում է Արագածի (Գեղարոտի կիրճ) և Զանգեզուրի (Զանգեզուրի և Բարգուշատի լեռնաշղթաների Կապուտջուղ Գազանալեռ Արամազդ լեռնագագաթներ գյուղ Արավուս) ֆլորիստիկական շրջաններում։ Ընդհանուր արեալը ընդգրկում է Դաղստանը Արևելյան Կովկասը և Հարավային Անդրկովկասը։


== Էկոլոգիա ==
Աճում է ալպիական լեռնային գոտում՝ ծովի մակարդակից 2800 և ավելի բարձրությունների վրա, ժայռոտ քարքարոտ լանջերին և քարաթափվածքներին։ Ծաղկում է հուլիսին, պտղաբերում՝ օգոստոսին (սեպտեմբերին)։


== Պահպանություն ==
Վտանգված տեսակ է։ Կովկասի էնդեմիկ է։ Տարածման շրջանի մակերեսը 5000 կմ²-ից պակաս է, իսկ բնակության շրջանի մակերեսը 500 կմ²-ից պակաս։  Հայաստանի Կարմիր գրքի առաջին հրատարակության մեջ ընդգրկված էր հազվագյուտ տեսակ կարգավիճակով։ Ընդգրկված չէ CITES-ի և Բեռնի կոնվենցիաների հավելվածներում։
Պահպանության միջոցառումներ չեն իրականացվում։


== Ծանոթագրություններ ==
Աուտոֆոբիա

Աուտոֆոբիա (հին հունարեն՝ αὐτός` «ինքը» և φόβος՝ «վախ»), վախ միայնությունից։


== Դրսևորումը ==
Դրսևորվում է ներքին անհանգստությամբ, հոգեկան դատարկությամբ, ձանձրույթով, հանդարտությամբ։ Սովորաբար նման զգացում ի հայտ է գալիս, երբ մարդը միայնակ է լինում և միշտ փորձում է ինքն իրեն ինչ-որ բանով զբաղեցնել, սակայն հաճախ՝ ապարդյուն։
Հոգեբուժության մեջ էմոցիոնալ և ֆիզիկական կերպով կախված է ծնողներից, հատկապես՝ մինչև 3 տարեկան հասակում։ Հոգեկան-սոմատիկ դրսևորումները կարող է լինել ատոպիկ դերմատիտը։ Հեշտալտի հարացույցում նշվում է նաև որպես նարցիսական հիվանդություն և կարող է բուժվել 2-3 տարվա ընթացքում։


== Ախտանշաններ ==
Հիմնական ախտանշաններ
Վախ ուշագնացությունից
Բացի հիվանդությունից այլ բաների վրա կենտրոնանալու անկարողություն
Խելքը կորցնելու վախ
Պարզ կերպով մտածելու անկարողություն
Էմոցիոնալ ախտանշաններ
Սթրես այն ժամանակահատվածից և վայրից, որտեղ կարող ես մենակ մնալ
Մեկուսացված լինելու վախ
Ֆիզիկական ախտանշաներ
Գլխապտույտ
Քրտնարտադրություն
Տենդ
Սրտխառնոց
Թմրածություն
Չոր բերան
Սրտի զարկի արագացում


== Ծանոթագրություններ ==
Ժինեստա

Ժինեստա (ֆր.՝ Ginestas), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 1337 մարդ, բնակչության խտությունը` 140.74 մարդ/կմ²։ Բնակավայրը զբաղեցնում է 9.50 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 90 կմ հարավ-արևմուտք, Կարկասոն քաղաքից` 45 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 804 աշխատունակ (15-64 տարեկան)  բնակիչ, որոնցից ակտիվ էին 576-ը, իսկ ոչ ակտիվները` 228։ Ակտիվության ցուցանիշը կազմում է 71,6 %։ 576 աշխատունակ մարդկանցից աշխատել է 476 անձ (260 տղամարդ և 216 կին)։ Գործազուրկ են եղել 100 անձ (40 տղամարդ և 60 կին)։ 228 անաշխատունակներից 64-ը եղել են աշակերտներ կամ ուսանողներ, 99-ը` թոշակառուներ, իսկ 65-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Միլկովսկի շրջան (Կամչատկայի երկրամաս)

Միլկովսկի շրջան (ռուս.՝ Мильковский район), մունիցիպալ շրջան Ռուսաստանի Դաշնության Կամչատկայի երկրամասում։
Ստեղծվել է 1933 թվականին։ Վարչական կենտրոնը՝ Միլկովո։


== Աշխարհագրություն ==
Շրջանի տարածքի մակերեսը կազմում է 22590 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 10783 մարդ։ Բնակչության խտությունը կազմում էր 0,48 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բրազիլիայի պողոտա (հեռուստասերիալ)

Բրազիլիայի պողոտա Ռեդե Գլոբոյի հեղինակած հեռուստասերիալը որը ցուցադրվեց աշխարհի 150 երկրներում։ Հեռուստասերիալը ամենահաջողվածներից էր ընկերության պատմության մեջ։ Սցենարի հեղինակ՝ Ժուաո Էմանուել Կարնեյրո Հեռուստասերիալի կարոգախոսն էր «ես արդարություն եմ ուզում։ Ինչի՞ եք պատրաստ հանուն արդարության»։ Հայաստանում այն հեռարձակվել է Արմենիա (հեռուստաընկերություն) եթերում որը 150 երկրների հետ միասին Ռեդե Գլոբո-ից գնեց հեռուստասերիալը։


== Սյուժե ==
Պատմությունը սկսվում է այսպես՝ ամուրի Խենեսյոն (Թոնի Ռամոս) ամուսնանում է ժպտերես մի կնոջ՝ Կարմինայի (Ադրիանա Էստևես) հետ։ Խենեսյոն ուներ մեկ դուստր, և վստահ էր, որ Կարմինան լավ մայր կլինի դստեր՝ Ռիտայի (Մել Մայա) համար։ Այնինչ Կարմինան չար սատանա էր, որը սպանեց իր ամուսնուն իսկ խորթ դստերը աղբանոց նետեց։
Չարությամբ լցված Կարմինան դավաճանում է իր ամուսնուն իր սիրեկանի՝ Մաքսի (Մաքսուելի) հետ, նա ամուսնու դստերը միշտ դաժան ծեծի է ենթարկում։ Օրերից մի օր աղջիկը լսում է Կարմինայի և իր սիրեկանի խոսակցությունը։ Կարմինան իր սիրեկանին՝ Մաքսուելին ասում էր, որ ամուսինը վաճառելու է իրենց բնակարանը և երբ ամուսինը դրամատնից դուրս գա՝ պետք է կողոպտեն նրան։ Աղջիկը շտապում է իր հայրիկի մոտ պատմելու լսածը։ Խենեսյոն դրամատնից դուրս է գալիս կեղծ ճամպրուկով որը դատարկ էր և նրան թալանում են։ Խենեսյոն վերադառնում է տուն։ Երեկոյան Կարմինան ստում է ամուսնուն ասելով, որ գնում է գարեջուր գնելու։ Խենեսյոն հետևում է նրան բռնացնում սիրեկանի հետ զրուցելիս։ Կարմինան հարվածում է ծեր ամուսնուն և ասում՝ «Դժողքի բաժին դառնաս», իմանալով, թե ամուսինը արդեն շունչը փչել է։ Թողնելով նրան Կարմինան հեռանում է։ Այդ պահին Խենեսյոն դուրս է գալիս Բրազիլիայի Պողոտա և ընկընում Թայֆոնի (Մուրիլու Բենիսիու) մեքենայի տակ։ Եվ այսպես դեպքերը զարգանում են։


== Դերերում ==
Մուրիլու Բենիսիու,
Ադրիանա Էստևես,
Էլիանե Ժիարդինի
Ժուկա դե Օլիվեյրա,
Դեբորա Ֆալաբելլա,
Կայա Ռայմոնդ,
Իսիս Վալվերդի,
Դեբորա Բլոք,
Թոնի Ռամոս,
Բրունու Գիսսոնի,
Մարսելո Նովայիս
Մել Մայա


== Համաշխարհային ցուցադրություն ==
Ղզըլջա-Քիսե

Ղզըլջա-Քիսե, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Վահենուռմե

Վահենուռմե (էստ․՝ Vahenurme), գյուղ Էստոնիայի Պյարնումաա նահանգի Հալինգա շրջանում։
2011 թվականի տվյալներով գյուղում բնակվում էր 164 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կոստենկովո (գյուղ, Նովոկուզնեցկի շրջան)

Կոստենկովո (ռուս.՝ Костенково), գյուղ Ռուսաստանի Կեմերովոյի մարզի Նովոկուզնեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գամողմա Բոսլև

Գամողմա Բոսլև (վրաց.՝ გამოღმა ბოსლევი), գյուղ Վրաստանում։ Գտնվում է Իմերեթի մարզի Զեստափոնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 397 մարդ։


== Ծանոթագրություններ ==
Գունչժուլին

Գունչժուլին (չինարեն ավանդ. 公主岭 ) , քաղաքային շրջան Չինաստանի Գիպին պրովինցիայի Սիպին մարզում։


== Անուն ==
Անունը 公主岭 խեղաթյուրված 公主陵 անունով է, նշանակում է «Արքայադուստրի շիրմաքար»։ Այստեղ է թաղված կուրունգուչզու Հեջինգի իրերը՝ Հունլի Այսինգերոյի երրորդ դուտրն է, որի ղեկավարման նշանաբանն է «Հունլի»։ 1747 թվականին 16-ամյա արքայադուտրը ամուսնացած էր մոնղոլական սև Հորչին վայրում։ Նրա մահից հետո թաղվել է Պեկինում, սակայն նրա իրերը թաղվել են Հորչին կոչված տոհմական տարածքում։


== Պատմություն ==
1877 թվականին քաղաքի տեղակայքում ստեղծվել է Հուաիդե(怀德县) վարչաշրջանը, որի վարչական կենտրոնը եղել է Բացզյացզի գյուղի տեղում։ 1913 թվականին Հինհայի հեղափոխությունից հետո վարչաշրջանը մտավ Ֆենտյան պրովիցիայի մեջ։ 1931 թվականին Մանչուրիայում տեղակայված են եղել ճապոնական զորքերը։ Հուայդե վարչաշրջանը մնացել է Գենտյան պրովիցիայի մեջ մինչև 1934 թվականի դեկտեմբերը, երբ Մանչուրիան բաժանվեց 14 մարզերի, որի հետևանքով Հունդե քաղաքը դարձավ Գիպինի մի մաս։ 1945 թվականին քաղաքի անունը վերափոխվեց Գունչժուլինի։
Երկրորդ համաշխարհային պատերազմից հետո Չինական կառավարությունը հյուսիսային հատվածում իրականացրեց վարչատարածքային վերաբաշխում, որի հետևանքով Հուաիդե շրջանը դարձավ Լյաոբեյ նոր մարզի մի մաս։ 1949 թվականին Լյաոբեյ մարզը կազմալուծվեց և քաղաքը դարձավ Լյաոսի մի մաս։ 1954 թվականին լուծարվեց Լյաոսի մարզը և Հուաիդեն մտավ Գիպին պրովիցիայի մեջ։ 1985 թվականին Հուաիդե վարչաշրջանը կազմալուծվել և 1986 թվականին նույն տարածքում ստեղծվեց Գունչժուլին քաղաքային կոմսությունը։
Քաղաքային շրջան Հուայնանը բաժանվում է 2 շրջանի, 4 կոմսության,1 քաղաքային կոմսության։


== Վարչական բաժանում ==
Քաղաքը բաժանված է՝

7 փողոցային հանձնաժողովների,
20 քաղաքների,
7 ավանի,
1 ազգային գոտի։


== Արտաքին հղումներ ==
Պաշտոնական էջ
Ագրատե Բրիանցա

Ագրատե Բրիանցա (իտալերեն՝ Agrate Brianza), քաղաք Իտալիայում, գտնվում է Լոմբարդիա մարզի Մոնցա և Բրիանցա գավառում։
Բնակչությունը 13 770 մարդ է (2004 թվականի տվյալներով)։ Բնակչության խտությունը` 1172 մարդ/կմ²։ Զբաղեցնում է 11 կմ² տարածք։ Փոստային ինդեքս` 20041, հեռախոսային կոդ՝ 00039։
Կոմունայի հովանավորն է սուրբ Եվսեբիոս Վերչելացին։ Տոնը նշվում է հոկտեմբերի առաջին կիրակի օրը։


== Արտաքին հղումներ ==
http://www.comune.agratebrianza.mi.it/ Archived 2006-02-22 at the Wayback Machine.
Վինդոուզ XP

Վինդոուզ XP (Windows XP) օպերացիոն համակարգ, որը Windows օպերացիոն համակարգ ընտանիքի կողմից է Microsoft ստեղծվել և թողարկվել է 2001 թվականի հոկտեմբերի 25-ին։ XP անվանումը գալիս է անգլերենից։ eXPerience («փորձ», «տպավորություններ»)։
Այն փոխարինեց Վինդոուզ 2000 և ME տարբերակներին։ Օպերացիոն համակարգը մշակվում էր 1990-ականների վերջին և օգտագործում էր «Whistler» ծածկագիրը։ Այս օպերացիոն համակարգն ուներ օգտագործողի համար ավելի հարմար ինտերֆեյս, քան մյուսները։ Այն նաև Վինդոուզ-ի առաջին տարբերակն էր, որը հիմնված չէր MS-DOS-ի վրա։ Վինդոուզ XP-ը հետագայում փոխարինվեց Վինդոուզ Վիստա-ով 2007-ին։ Օպերացիոն համակարգին աջակցությունն ավարտվել է 2014 թվականի ապրիլի 8-ին։ Այնուամենայնիվ, Վինդոուզ XP-ը դեռ շատ տարածված է որոշ երկրներում, ինչպես, օրինակ, Հայաստանում, որտեղ համակարգիչների ավելի քան 50%-ը օգտագործում է այս օպերացիոն համակարգը։


== Տարբերակները ==
Վինդոուզ XP-ը հասանելի էր 2 տարբերակով` պրոֆեսիոնալ և տնային։ Կար նաև 64-բիթանոց համակարգիչների համար հատուկ պատրաստված «Windows XP Professional x64 Edition» տարբերակը և ավելի ցածր գնով «Starter Edition» տարբերակը, որն ուներ որոշ հատկություններ և հասանելի էր միայն որոշ երկրներում, ինչպիսիք են Թաիլանդը, Վիետնամը, Թուրքիան, Ինդոնեզիան, Հնդկաստանը, Ֆիլիպինները, Ռուսաստանը, Կոլումբիան, Բրազիլիան, Արգենտինան, Պերուն, Բոլիվիա, Չիլի, Մեքսիկա, Էկվադոր, Ուրուգվայ, Մալայզիա և Վենեսուելա։ Օպերացիոն համակարգը հասանելի էր նաև շատ լեզուներով։


== Տեխնիկական պահանջները ==
Սրանք Վինդոուզ XP-ի հետևյալ համակարգի պահանջներն են


== Տես նաև ==
Վինդոուզ Վիստա
Վինդոուզ ԷնԹի


== Ծանոթագրություններ ==
Միքի Սփիլլեյն

Միքի Սփիլլեյն (անգլ.՝ Mickey Spillane, մարտի 9, 1918(1918-03-09), Բրուքլին, Նյու Յորք, Նյու Յորք, ԱՄՆ և Նյու Յորք, Նյու Յորք, ԱՄՆ - հուլիսի 17, 2006(2006-07-17)[…], Մյուրելս Ինլեթ, Հորի շրջան, Հարավային Կարոլինա, ԱՄՆ), ամերիկացի գրող, որը ստեղծագործել է նուար (սև դետեկտիվ) ժանրում։ Նրա վեպերը հրատարակվել են ամբողջ աշխարհում ավելի քան 225 միլիոն տպաքանակով։


== Կենսագրություն ==
Ծնվել է 1918 թվականի մարտի 9-ին Նյու Յորք քաղաքում, Բրուքլին շրջանում իռլանդացիների ընտանիքում։ Սովորել է Erasmus Hall High School դպրոցում մինչև 1935 թվականը։ Այդ ժամանակաշրջանում գրել է իր առաջին ստեղծագործությունները։
Երկրորդ համաշխարհային պատերազմի ժամանակ ծառայել է որպես օդաչու։ 1946 թվականից հետո բնակություն հաստատեց Նյու Յորքում և գրեց իր առաջին վեպը մասնավոր դետեկտիվ Մայք Համմերի մասին՝ «Դատարանը ես եմ» (անգլ.՝ «I, the Jury»)։ Մայք Համմերը դարձավ Սփիլլեյնի հիմնական հերոսը, և չնայած վերլուծաբանների մեղադրանքներին չափազանց դաժանության մեջ, հերոսը շատ հանրահայտ էր ընթերցողների մոտ։ 1952 թվականից մինչև 1961 Սփիլլեյնը դադարել էր ստեղծագործել, աշխատում էր կրկեսում, նկարվում էր ֆիլմերում։
1961 թվականին նա կրկին սկսեց վեպեր գրել։ «The Girl Hunters» ֆիլմում (1963) նա կատարեց Մայք Համմերի դերը։ Սա պատմության բացառիկ դեպքերից է, երբ գրողը կատարում է իր հերոսի դերը։ Բացի դետեկտիվից աշխատել է նաև կոմիքսների ժանրում, գրել է մի քանի վեպ ավագ հասակի երեխաների համար։ 1954 թվականին ապրում է Հարավային Կարոլինայում, որտեղ մահացավ 2006 թվականի հուլիսի 17-ին քաղցկեղից։
Սփիլլեյնը մտել է պատմության մեջ որպես 20-րդ դարի ֆենոմեն։ Նրա հաջողությունը հաճախ բացատրում են նրանով, որ նա իր գրքերում միախառնում էր կոպիտ լեզուն, հերոսների դաժանությունը և էրոտիկան։ Ռեյմոնդ Չենդլերը Սփիլլեյնի գրքերն անվանել է դաժանության և չծածկած պոռնոգրաֆիայի խառնուրդ։


== Ստեղծագործություններ ==
Վեպեր Մայք Համմերի մասին։ 

Դատարանը ես եմ / I, the Jury (1947)
Իմ ատրճանակն արագ է / My Gun is Quick (1950)
Վրեժն իմ սեփական գործն է / Vengeance is Mine! (1950)
Մենության գիշեր / One Lonely Night (1951)
Մեծ սպանություն / The Big Kill (1951)
Համբուրիր ինձ մահացու / Kiss Me Deadly (1952)
Աղջկան որսողները / The Girl Hunters (1962)
Օձ / The Snake (1964)
Արարած / The Twisted Thing (1966)
Մարմնի սիրահարները / The Body Lovers (1967)
Ողջ մնալու շանս... զրո / Survival… Zero! (1970)
Մարդասպան / The Killing Man (1989)
Սև ծառուղի / Black Alley (1996)Այլ վեպեր։ 

Երկար սպասելիք / The Long Wait (1951)
Ձոր / The Deep (1961)
Ատրճանակների օրը / Day of the Guns (1964)
Ծածկոցի վերադարձը / Return of the Hood (1964)
Օդաչուն / The Flier (1964)
Իմ մարդասպանը / Killer Mine (1965)
Ես, ծածկոցս / Me, Hood (1963)
Դելտա-գործոն / The Delta Factor (1967)


== Ծանոթագրություններ ==
Ստարի Կրիմ (քաղաքատիպ ավան, Ուկրաինա)

Անվան այլ կիրառումների համար տե՛ս՝ Ստարի ԿրիմՍտարի Կրիմ (ուկրաիներեն՝ Старий Крим), քաղաքատիպ ավան Ուկրաինայի Դոնեցկի մարզի Մարիուպոլի քաղաքային խորհուրդում։ Հիմնադրվել է 1780 թվականին։
2012 թվականի տվյալներով Ստարի Կրիմ քաղաքատիպ ավանում բնակվում էր 6 053 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Լոս Չիլես (գավառ)

Լոս Չիլես (իսպ.՝ Los Chiles), գավառ Կոստա Ռիկայի Ալախուելա նահանգում։


== Աշխարհագրություն ==
Գտնվում է նահանգի հյուսիսային մասում։ Հյուսիսում սահմանակից է Նիկարագուային։ Վարչական կենտրոնը Լոս Չիլես քաղաքն է։
Բնակչությունը ըստ 2011 թվականի տվյալների կազմում է 23 735 մարդ։ Տարածքը՝ 1358.86 կմ²։


== Շրջաններ ==
Գավառը բաժանված է 4 շրջանների՝

Լոս Չիլես
Կանիո Նեգրո
Էլ Ամպարո
Սան Խորխե


== Պատմություն ==
Գավառը հիմնադրվել է 1970 թվականի մարտի 17-ին։


== Ծանոթագրություններ ==
Եղբայրական օգնության կոմիտե

էջմիածնի Եղբայրական օգնության կոմիտե, Առաջին համաշխարհային պատերազմի տարիներին հայ գաղթականներին օժանդակող կազմակերպություն։ Ստեղծվել է Ամենայն հայոց կաթողիկոս Գևորգ Ե-ի 1914 թվականի դեկտեմբեր 28-ի կոնդակի համաձայն և նրա անմիջական նախագահությամբ։ Նպատակն էր պատսպարել, խնամել, կերակրել և բժշկական օգնություն ցույց տալ հայ գաղթականներին, մանրամասն տեղեկություններ հավաքել նրանց դրության մասին։ Կենտրոնական մարմինը գլխավոր կարգադրիչ հանձնաժողովն էր, որը բաղկացած էր 14 անդամներից՝ ընտրված էջմիածնից, Երևանից, Ալեքսնդրապոլից, Թիֆլիսից, Պետրոգրադից և արևմտահայերից, ուներ մասնաճյուղեր Երևանում, Ալեքսանդրապոլում և այլուր։ 1914 թվականի դեկտ.եմբեր 27-ից 1915 թվականի հունվարի 25-ը Եղբայրական օգնության կոմիտեն Էջմիածնի վանքի բակում և Վաղարշապատի հասարակական շինություններում ապաստան է տվել և կերակրել (ամեն օր բաժանել է 200-300 փութ հաց, տաք կերակուր, թեյ. սուրճ, հագուստեղեն և վերմակներ) շուրջ 15 հազար փախստականների, որից հետո նրանց հետզհետե տեղավորել է շրջակայքի հայկական գյուղերում։ Վաղարշապատում բացել է 20 մահճակալով հիվանդանոց և ամբուլատորիա։ Եղբայրական օգնության կոմիտեն հայ փախըստականների օգտին գործող գաղթականական մարմինների և բարեգործական հիմնարկությունների ուժերը համախմբելու և միավորելու նպատակով 1915 թվականի մարտի 1-2-ը Էջմիածնում կազմակերպել է գաղթականների համագումար։
Փոլ Մայքլ Ռոմեր

Փոլ Մայքլ Ռոմեր (անգլ.՝ Paul Michael Romer; ծնված՝), ամերիկացի տնտեսագետ։ 2002 թվականին Ռեկտենվալդի մրցանակի դափնեկիր, Համաշխարհային բանկի գլխավոր տնտեսագետ (2016-2018 թվականի հունվար)։ Նյու Յորքի համալսարանի բիզնեսի դպրոցի տնտեսագիտության պրոֆեսոր։ 2018-ի Տնտեսագիտության Նոբելյան մրցանակի դափնեկիր «նորարարությունը և կլիման  տնտեսության աճի մեջ ինտեգրելու համար» (Ուիլյամ Նորդհաուսի հետ), մասամբ «տեխնոլոգիական նորարարությունը երկարաժամկետ մակրոտնտեսական վերլուծության մեջ ինտեգրելու համար»։


== Կենսագրություն ==
Փոլ Մայքլ Ռոմերը Կոլորադոյի նախկին նահանգապետ Ռոյ Ռոմերի որդին։ Եղբայր՝ Քրիս Ռոմեր (ծն. 1959), քաղաքական գործիչ, Կոլորադոյի նահանգի Սենատի անդամ (2006-2010)։
Ռոմերը  մաթեմատիկաի բակալավր է  (1977) և փիլիսոփայության դոկտոր (1983)  Չիկագոյի համալսարանի։
Պրոֆեսոր է Սթենֆորդի համալսարանում, ապա Նյու Յորքի համալսարանում։ Նյու Յորքի համալսարանի Մարոնի քաղաքային կառավարման ինստիտուտի տնօրեն է։ Տնտեսական հետազոտությունների ազգային բյուրոյի գիտաշխատող։
2016 թվականի հուլիսի 18-ին Համաշխարհային բանկի նախագահ Ջիմ Յոնգ Կիմը Պ.Ռոմերին նշանակեց Համաշխարհային բանկի գլխավոր տնտեսագետ։ Ռոհմերը պաշտոնապես ստանձնել է պաշտոնը 2016 թվականի հոկտեմբերին։ Ռոմերը հրաժարական տվեց 2018 թվականի հունվարին՝ Համաշխարհային բանկի աշխատակիցների հետ կոնֆլիկտի պատճառով։

ՎԵՐԱՀՂՈՒՄ Փոլ Ռոմեր
Դիմիտար Սոլև

Դիմիտար Սոլև (մակեդոներեն՝ Димитар Солев, մայիսի 24, 1930(1930-05-24), Սկոպիե, Vardar Banovina, Հարավսլավիայի Թագավորություն - սեպտեմբերի 24, 2003(2003-09-24), Սկոպիե, Հյուսիսային Մակեդոնիա), մակեդոնացի արձակագիր, դրամատուրգ, գրական քննադատ։
Դիմիտար Սոլև  ծնվեl է 1930 թվականին Սկոպյեում։ Ավարտել է Սկոպյեի համալսարանի փիլիսոփայության ֆակուլտետը։ Եղել է Մակեդոնիայի հեռուստատեսության տնօրենը։ 1956 թվականից Մակեդոնիայի գրողների միության անդամ է։ Խմբագրել է «Млада литература» և «Разгледи» ամսագրերը։ Եղել է Մակեդոնիայի ՊԵՆ ակումբի անդամ։
Հրատարակել է «Հալվող ձյունը» (1956), «Գետի հոսանքով և հոսանքին հակառակ» (1960) ժողովածուները, «Շիկացած երկնակամարի տակ» (1957), «Խոսք Իգորի մասին» (1969), «Մոնո Սամոնիկովի կարճ գարունը» (1964) «Ազատության ձմեռը» (1968) վիպակները։ «Բամիները» (1967), «Խխունջներ» (1975) և մի շարք այլ պատմվածքներ։


== Դիմիտար Սոլևը հայերեն ==
Հալվող ձյունը։ Մակեդոնական պատմվածք, Ե., «Սովետական գրող», 1979, էջ 118-126։ Թարգմ.՝ Գ. Խաչատրյան։


== Ծանոթագրություններ ==
Դիսպրոզիում

Դիսպրոզիում (լատ.՝ Dysprosium), քիմիական տարր է, որի նշանն է Dy, պարբերական համակարգի 3-րդ խմբի քիմիական տարր։ Լանթանիդ է, պատկանում է հազվագյուտ հողային տարրերի խմբին, կարգահամարը՝ 66, ատոմական զանգվածը՝ 162, 50, ատոմի արտաքին էլեկտրոնային թաղանթի կառուցվածքն է 5p66s2։


== Պատմություն ==
Դիսպրոզիումը հայտնաբերել է Լեկոք դը Բուաբոդրանը 1886 թվականին, ստացել է Զ․ Ուրբեյնը 1906 թվականին։
Անվանումը հին հունարեն՝ δυσπρόσιτος - դժվարամատչելի, ստացել է ուղեկիցներից դժվար անջատվելու պատճառով։


== Բնության մեջ ==
Բնության մեջ հանդիպում է իտրիումական միներալներում, նաև մոնացիտում, լոպարիտում և այլն։ Երկրակեղևում պարունակում է 5• 10−4 % դիսպրոզիում (ըստ զանգվածի), օվկիանոսի ջրում՝ 2,9×10−6:


=== Հանքավայրեր ===
Դիսպրոզիումի հանքավայրերը գտնվում են Չինաստանում, ԱՄՆ-ում, Վիետնամում, Աֆղանստանում, Ռուսաստանում, Կիրգիզիայում, Ավստրալիայում, Բրազիլիայում, Հնդկաստանում։


== Ստացում ==
Դիսպրոզիումը կարելի է ստանալ նրա միացություններն ալկալիական կամ հողալկալիական մետաղներով վերականգնելով կամ էլեկտրոլիզի միջոցով։


== Ֆիզիկական հատկություններ ==
Արծաթափայլ մետաղ է, խտությունը՝ 8530 կգ/մ3, հալման ջերմաստիճանը՝ 1407 °С, եռմանը՝ 2600 °С: Քիմիապես ակտիվ տարր է, միացություններում՝ եռարժեք։ 180-200 °C-ից բարձր տաքացնելիս օդում օքսիդանում Է՝ առաջացնելով անգույն Dy2O3 օքսիդը։


== Քիմիական հատկություններ ==
Տիդրօքսիդը՝ Dy(ОН)3, թույլ հիմք է։ Դիսպրոզիումի միացությունները դեղնականաչավուն են։ Տաքացնելիս միանում է ջրածնին, ազոտին, ածխածնին։ Դիսպրոզիումը փոխազդում է բազմաթիվ օրգանական միացությունների հետ՝ առաջացնելով կոմպլեքս միացություններ։


== Իզոտոպներ ==
Դիսպրոզիումը f- տարր է, ունի 7 կայուն իզոտոպ։ Արհեստականորեն ստացվել են 149-167 զանգվածի թվերով ռադիոակտիվ իզոտոպներ։


== Տես նաև ==
Պարբերական աղյուսակ


== Ծանոթագրություններ ==


== Արտաքին հղումներ ==
Դիսպրոզիում Webelements-ում
Դիսպրոզիումը քիմիական տարրերի հայտնի գրադարանում
Դիսպրոզիումի մասին գիտական վիդեո
Dysprosium
Աստերոիդների ցանկ (238901-239000)

Աստերոիդների ցանկ (238801-238900)  • Աստերոիդների ցանկ  • Աստերոիդների ցանկ (239001-239100)
 Աստերոիդների ցանկ (238801-238900)  • Աստերոիդների ցանկ  • Աստերոիդների ցանկ (239001-239100)
Երկնագույն երկնաքարը

Երկնագույն երկնաքարը (ռուս.՝ Голубой метеорит), խորհրդային կարճամետրաժ նկարված մուլտիպլիկացիոն ֆիլմ` ըստ Ռոման Սեֆի համանուն բանաստեղծության։ Մուլտֆիլմը նկարահանել է ռեժիսոր Անատոլի Պետրովը, 1971 թվականին, «Սոյուզմուլտֆիլմ» ստուդիայում։
«Ուրախ կարուսել» № 3 մուլտիպլիկացիոն ալմանախի երեք սյուժեներից երկրորդն է։


== Սյուժե ==
Դու դեռ 8 տարեկան ես, խաղում ես ընկերներիդ հետ և չգիտես, որ ինչ-որ մի տեղ, հեռավոր տիեզերքում թռչում է երկնագույն երկնաքարը։ Նա թռչում է և որևէ կերպ չի ազդում քո կյանքի վրա։ Բայց մի օր այն կընկնի, և այդ ժամանակ, հնարավոր է, որ հենց դու առաջինը կգտնես այն և գիտական ​​մեծ հայտնագործություն կանես։ Դա անելու համար դու արդեն պետք է շտապես լավ սովորել, որպեսզի հասցնես նախապատրաստվել այն պահին, երբ երկնաքարը կընկնի։


== Նկարահանող խումբ ==
Ռեժիսոր և նկարիչ` Անատոլի Պետրով
Սցենարի հեղինակ` Ռոման Սեֆ
Կոմպոզիտոր` Շանդոր Կալոշ
Բանաստեղծությունը կարդում է՝ Մարիա Բաբանովա
Օպերատոր` Միխայիլ Դրույան
Հնչյունային օպերատոր` Վլադիմիր Կուտուզով
Մոնտաժող` Մ. Տրուսովա
Խմբագիր` Արկադի Սնեսարև


== Մուլտֆիլմի մասին ==
Մուլտֆիլմը ստեղծվել է հիպերռեալիզմի ոճով, Անատոլի Պետրովի կողմից Պաբլո Պիկասոյի  նկաները դիտելուց ստացած տպավորության տակ։ Անատոլի Պետրովը սիրում էր աստղագիտություն և ուզում էր, որ երեխաները նույնպես հետաքրքրվեն դրանով։ Այդ պատճառով նա որոշում է նկարահանել  «Կապույտ երկնաքարը» մուլտֆիլմը։


== Ծանոթագրություններ ==


== Արտաքին հղումներ ==
«Երկնագույն երկնաքարը»(անգլ.) ֆիլմը Internet Movie Database կայքում
«Ուրախ կարուսել» № 3. Երկնագույն երկնաքարը մուլտֆիլմը «Անիմատոր.ռու» կայքում
Չելենջեր 2

Չելենջեր-2 (անգլ.՝ Challenger-2), բրիտանական արտադրության հիմնական մարտական տանկ։


== Ընդհանուր բնութագիր ==
Չելենջեր-2 հիմնական մարտական տանկը, Չելենջեր-1 տանկի արդիականացված և հզորացված մոդելն է։ Չելենջեր-2 տանկերը սկսվել են արտադրվել 1994 թվականից։ Չելենջեր-2 տանկերը սկսվել են շահագործվել Մեծ Բրիտանիայի զինված ուժերում 1995 թվականից։ Ներկայումս Մեծ Բրիտանիայում գործում է ավելի քան 400 հատ Չելենջեր-2 հիմնական մարտական տանկ։


== Տեխնիկական տվյալներ ==
Չելենջեր-2 տանկի երկարությունը կազմում է 8.33 մ (թնդանոթով 11.55 մ), լայնությունը՝ 3.52 մ, իսկ բարձրությունը՝ 2.49 մ։ Չելենջեր-2 տանկը բավականին ծանր է. նրա քաշը կազմում է ավելի քան 62.5 տ։ Չելենջեր-2 տանկը սնուցվում է 1200 ձիաուժ հզորությամբ Perkins CV12 TCA դիզելային շարժիչով՝ զարգացնելով 56 կմ/ժ արագություն։ Չելենջեր-2 տանկի վառելիքի պաշարը կազմում է 500 կմ։


== Մարտավարական տվյալներ ==

Չելենջեր-2 տանկն ունի 120 մմ-անոց թնդանոթ։ Չելենջեր-2 տանկի ամենավերին հատվածում տեղադրված է երկու հատ 7.62 մմ-անոց գնդացիրներ։ Չելենջեր-2 տանկը պողպատե զրահապատված է։ Այն պաշտպանում է փոքր զենքերից և հրետանային արկերից։ Չելենջեր-2 տանկը շահագործվում է անձնակազմի չորս անդամների կողմից։


== Սպառազինություն ==
 Մեծ Բրիտանիա 408 հատ
 Օման 38 հատ
 Ուկրաինա 14 հատ


== Պատկերասրահ ==

		
		
		
		
		


== Աղբյուրներ ==
Challenger-2 Main battle tank(անգլ.)
Հայոց ցեղասպանության հուշարձան (Շարվյո, Ֆրանսիա)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, հուշարձան Ֆրանսիայի Շարվյո քաղաքի «1915 թվականի ապրիլի 24-ի հրապարակում»։


== Պատմություն ==
Հուշարձանը նվիրված է Հայոց Ցեղասպանության զոհերի հիշատակին։ Տեղադրվել է 1987 թվականի ապրիլի 24-ին, կառուցումը նախաձեռնել են Ֆրանսիայի հայկական համայնքն ու Մշակութային Ժառանգության Պահպանման Միությունը։ Գրանիտե հուշարձանը գտնվում է «1915 թվականի ապրիլի 24-ի հրապարակում»։


== Ծանոթագրություններ ==
Սեն Պիեռ (Ստորին Հռենոսի գավառ)

Սեն Պիեռ (ֆր.՝ Saint-Pierre), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 604 մարդ, բնակչության խտությունը` 188.16 մարդ/կմ²։ Բնակավայրը զբաղեցնում է 3.21 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 31 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 370 աշխատունակ (15-64 տարեկան)  բնակիչ, որոնցից ակտիվ էին 295-ը, իսկ ոչ ակտիվները` 75։ Ակտիվության ցուցանիշը կազմում է 79,7 %։ 295 աշխատունակ մարդկանցից աշխատել է 267 անձ (142 տղամարդ և 125 կին)։ Գործազուրկ են եղել 28 անձ (11 տղամարդ և 17 կին)։ 75 անաշխատունակներից 36-ը եղել են աշակերտներ կամ ուսանողներ, 19-ը` թոշակառուներ, իսկ 20-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տրական հոլով

Տրական հոլովը ցույց է տալիս առարկա, որին մոտենում կամ տրվում է մի անձ կամ առարկա, որին հանգում է ենթակայի կատարած գործողութունը և այլն։
Տրական հոլովը պատասխանում է ո՞ւմ, ինչի՞(ն), ե՞րբ, որտե՞ղ հարցերին։ Տրական հոլովը իմաստով հակադրվում է բացառականին, որը գործողության ելակետն է ցույց տալիս։ Տրականը ձևով նման է սեռական հոլովին, սակայն վերջինից տարբերվում է հոդառությամբ։ Այս երկու հոլովները հաճախ չեն առանձնացնում, և այդ երկուսը միասին անվանում են սեռական-տրական հոլով։ Հոդ չեն ստանում մարդիկ, կին գոյականների հոգնակի տրականները, ինչպես նաև անք, ենք, ոնք մասնիկներով ձևավորված գոյականների հոգնակի տրականները։ Տրականը հոդ չի ստանում նաև մի քանի կապական կապակցություններում՝ առանց գրքի, հանուն հայրենիքի։
Տրական հոլովը նախադասության մեջ կարող է զբաղեցնել քերականական հետևյալ պաշտոնները՝

հանգման անուղղակի խնդիր՝ Դիլան դային մոտեցավ հնձանին։
Մատուցման անուղակի խնդիր՝ Հոր նամակը տվել էր փաստաբանին։
Նպատակի պարագա՝ Եկել էր սովորելու\\գնումների։
Տեղի պարագա՝ Ծովափին հանգստանում էին։
Ժամանակի պարագա՝ Լուսաբացին վառվում էր թեժ արևը նոր։
Ներգործման անուղղակի խնդիր՝ Գերվեց աչքերին։


== Ծանոթագրություններ ==